Flott langhårs katt til salgs | FINN.no
Flott langhårs katt til salgs
Vakker sort langhårskatt selges. Mor til katten er en flott dame av rasen britisk korthår og hun hadde seg et romantisk eventyr med en av nabokattene. Dette var ikke en planlagt date, men resultatet ble en vakker sort jente. Vi ble raskt forelsket i denne vakre jenta, og ønsket å beholde henne. Men av og til så tar livet en annen retning, og vi ser oss dessverre nødt til å finne et nytt hjem til henne. Vi søker et hjem hvor hun kan få være familiemedlem og få masse kjærlighet og godt stell. En person som tar seg tid til å stelle pelsen hennes, gir henne god mat og oppmerksomhet. Vi ønsker ikke at pus skal ende opp som en "avlskatt" og ønsker at katten skal bli sterilisert og chippet. Pus har fått 2xvaksine og ormekur. Vil du vite mer om pus, send en melding og fortell litt om deg selv.